**Handlingsplan for psykososialt barnehagemiljø**

**Polarhagen Barnehage AS**

**Formål:** Polarhagen Barnehage skal jobbe for at alle barn har en trygg og godt barnehagetilbud.

**§41: Nulltoleranse og forebyggende arbeid**

Barnehagen skal ikke godta krenkelser som utestenging, mobbing, vold, diskriminering og trakassering. Alle som arbeider i barnehagen, skal gripe inn når et barn utsettes for slike krenkelser. Barnehagen skal forebygge tilfeller hvor barn ikke har et trygt og godt barnehagemiljø ved å arbeide kontinuerlig for å fremme helsen, trivselen, leken og læringen til barna.

**Visjon:** "Samvær i undring og glede. - Barn og voksne leker og lærer."

**Hva er mobbing og krenkelser?** Mobbing er når en person eller gruppe gjentatte ganger over tid plager eller trakasserer et offer, og det er et skjevt maktforhold mellom den som mobber og den som blir mobbet. Det er barnets subjektive opplevelse som har betydning for definisjonen. Barnehagen er pålagt å sette i gang med observasjoner og tiltak så snart man får en tilbakemelding eller ser at et barn ikke har det trygt og godt. Det skal være lav terskel for å utløse aktivitetsplikten.

**§42: Plikt til å sikre at barnehagebarna har et trygt og godt psykososialt barnehagemiljø (aktivitetsplikt)**

Se egen skriv for saksgang ved aktivitetsplikten.

**Mål for barnehagens arbeid:**

* Skape et barnehagemiljø med nulltoleranse for mobbing og krenkelser både blant barn og voksne.
* Øke personalets kunnskap om forebygging og håndtering av mobbing i barnehagen.
* Fokus på barnehagemiljø og fellesskap.
* Samarbeid med foreldrene angående mobbing og krenkelser.

**Delmål:**

* Skape et miljø der barn og voksne blir møtt med varme, anerkjennelse og oppmuntring, og opplever seg selv som verdifulle.
* Respekt for hverandre.
* Alle barn skal ha venner og noen å leke med.
* Alle skal oppleve glede ved å være i barnehagen.
* Styrke den positive selvfølelsen og gjøre barna rustet til å møte verden.
* Personalet skal bli bevisste på sitt ansvar om å forebygge og slå ned på mobbing og krenkelser.
* Fokus på sosial kompetanse.

**Hva gjør vi for å nå målene?**

* Jobbe målbevisst med sosial kompetanse (selvhevdelse, empati, rolletaking, prososial atferd, selvkontroll, lek, glede og humor) og problemløsning, f.eks. rollespill.
* Arbeide med psykologisk førstehjelp, røde og grønne følelser.
* God veiledning fra pedagogene til barnehageveilederne.
* Anvende anerkjennende kommunikasjon og relasjonskompetanser.
* Validere barna.
* Vektlegge voksenrollen. De voksne må se og lytte til barna. En aktiv og tydelig voksenrolle er nødvendig.
* Er tett på, og har lav terskel for å sette i gang tiltak.
* Samarbeide med foreldrene.
* Observere samspill barn-barn, voksen-voksen og barn-voksen.
* Relasjonssirkelen.
* Samtaler med barna i små grupper om hvordan de har det i barnehagen.
* Jobbe for et tett og godt samarbeid med foreldre.
* Diskusjoner på personalmøter og planleggingsdager.
* Årlig evaluering av planen av personalet.
* Planen diskuteres i SU.

**Forslag til litteratur og hjelpemateriell:**

**For de voksne:**

* Psykologisk førstehjelp, røde og grønne følelser (Gyldendal)
* Kaja Næss Johannesen og Ann-karin Bakken: Fra uro til ro
* Kari Lamer: Sosial kompetanse. Teoribok, håndbok
* Myrna B. Shure: JEEP
* Berit Bae: Det interessante i det alminnelige
* Reidar Pettersen: Mobbing i barnehagen
* Jesper Juul: Det kompetente barn, Fra lydighet til ansvarlighet, forskjellige videoer
* Barne- og familiedep. 2002: Mobbing i barnehagen. Et hefte for deg som jobber i barnehagen
* Kari Pape: Fra ord til handling – fra handling til ord

**For barna:**

* Tor Åge Bringsværd: Karsten liker å danse, Ruffen – sjøormen som ikke kunne svømme
* Tone Lie Bøttinger: Min storebror apen
* Paul Leer-Salvesen: Fy fabian
* Ann de Bode: Det er alltid meg de skal ta
* Lena Klefelt: Otto og Joppa
* Mats Wänblad: Lilleving
* Ulf Nilsson: Den lille gutten og løven
* Per Christian Jersild: Hymir
* Kari Saanum: Herr Alkabars nese
* Gun-Britt Sundstrøm: Gutten i supermanndrakten
* Else Færden: Den stygge drageungen
* Birgitta Stenberg: Billy og sinte Lotta, Bjørn drar på landet
* Gunder Andersson: Martins sommer
* Trond Brænne: Petter og månen
* Eva Eriksson: Stures nya jacka
* Gunilla Bergstrøm: Albert og udyret, Hvem kan redde Albert Åberg

**Sjekklister:**

**De voksnes forhold til barna:**

* Er voksne anerkjennende og støttende overfor barnas egne initiativ, eller mer preget av å gi beskjeder og kontrollere?
* Blir alle barna lagt merke til, eller er noen oversett?
* Får noen barn stadig positiv oppmerksomhet, mens andre ofte får negativ oppmerksomhet?
* Er det lettere å tro på bestemte barns forklaringer på konflikter enn på andres?
* Tar alle voksne initiativ til å snakke med alle barna, eller er det noen de helst prater med?
* Har de voksne større tålmodighet med enkelte barn, mens andre raskere blir avbrutt?
* Har de voksne bevissthet om forskjellen på humor og ironi?

**Miljøet i barnehagen:**

* Er miljøet preget av gjensidig omsorg, anerkjennelse og varme, eller av erting og kritiske kommentarer?
* Er miljøet inkluderende, eller preges det av ekskludering av enkeltbarn?
* Er samspillet barna imellom preget av klare sosiale hierarkier, eller av likeverdighet?
* Er det en trygg og avslappet tone preget av humor, spontanitet, oppmuntring og glede, eller av prestasjonskrav og konkurrerende holdninger?

Denne handlingsplanen skal sikre at alle ansatte i Polarhagen Barnehage er klar over sine plikter og handler raskt og riktig når et barn ikke har det trygt og godt.